da en da da da da sv da da en de da da en da nl da da da da da da da da da da da da sv en en nl en da da da da da da da da da da da da da
okt 8, 2013 | Scraped
Nu bliver det lettere at dokumentere sin håndværkeruddannelse
Nu kan håndværkerne ved hjælp af et elektronisk uddannelseskort nemt og hurtigt fremvise mange af deres erhvervsuddannelser og arbejdsmarkedskurser fra en computer eller smartphone.
Uddannelseskortet er etableret med økonomisk støtte fra Bygge- og Anlægsbranchens Udviklingsfond og bliver administreret af Byggeriets Uddannelser.
Kortet, der er personligt, kan bestilles på https://uddannelseskortet.dk/
Via uddannelseskortet kan man få adgang til elektronisk registrerede erhvervsuddannelser inden for:
Tømrer, Gulvlægger, Tækkemand, Alutømrer, Struktør, Brolægger, Tagdækker, Murer, Stenhugger, Stukkatør og Teknisk isolatør, samt kontraktuddannelserne:Stilladsmontør, Murerarbejdsmand, Betonmager, Nedriver, Maskinfører
– samt alle elektronisk registrerede AMU-kurser.
Oplysningerne er lette at tilgå enten ved hjælp af en smartphone, der kan scanne en QR-kode på kortets bagside eller via en computer med NemID på fra www.byggerietsuddannelseskort.dk.
Kortet indeholder også en selvstændig MiFare-chip, der er uafhængig af kortets øvrige oplysninger. MiFare-chippen giver virksomhederne mulighed for også at bruge kortet i egne systemer til eksempelvis adgangskontrol, kantinebetaling og andre services.
Kortet, der ellers koster 85 kr., er gratis for elever, der har uddannelsesaftale eller som eri skolepraktik inden for førnævnte uddannelser.
Som særlig introduktion er der frem til 31. december 2013 en gratis bestillingsperiode for alle ansatte på byggeoverenskomster mellem Dansk Byggeri og 3F.